འོད་གསལ་རྡོ་རྗེ་གསང་མཛོད་ལས༔ བཀའ་སྲུང་
རྟ་མགྲིན་ནག་པོ་ཀི་ལ་ཡཱ་
བཞུགས་སོ༔
ཆོས་ཀུན་ངོ་བོ་ཀ་དག་སྤྲོས་དང་བྲལ༔ རིག་རྕལ་འགག་མེད་ལྷུན་གྲུབ་བདེ་
བ་ཆེ༔ ཟུང་འཇུག་གང་འདུལ་སྣ་ཚོགས་མཛད་པའི་གར༔ ཞི་བ་འཕགས་མཆོག་
སྙིང་རྗེ་སྤྱན་རས་གཟིགས༔ དྲག་པོའི་སྐུར་བཞེངས་དབང་ཆེན་རྟ་མགྲིན་དཔལ༔
མ་རུངས་གཉེན་པོར་རབ་ཁྲོས་ཀི་ལ་ཡཱ༔ ཡི་དམ་བཀའ་སྲུང་དབྱེར་མེད་བསྟེན་
ཚུལ་བསྟན༔ ས་མ་ཡ༔ དང་པོ་བདག་ཉིད་ལྷ་རུ་གསལ་བ་ནི༔ ཧྲཱིཿ༔ སྣང་སྲིད་དག་
པ་རབ་འབྱམས་ཀྱི༔ དུར་ཁྲོད་འབར་བའི་གཞལ་ཡས་ཁང་༔ འཇིགས་རུང་བཀོད་
པ་ཕུན་ཚོགས་དབུས༔ པད་ཉི་རྒྱལ་བསེན་བྱད་གདོན་གྱི༔ ངོ་བོ་རྭ་ཏྲ་གན་རྐྱལ་
སྟེང་༔ ཧྲཱིཿ༔མཐིང་འབར་བའི་སྤྲོ་བསྡུ་ཡིས༔ བདག་ཉིད་སྙིང་རྗེ་ཁྲོས་པའི་སྐུ༔ ཁྲོ་
རྒྱལ་རྟ་མགྲིན་ཀཱི་ལ་ཡ༔ མཐིང་ནག་ཞལ་གསུམ་ཕྱག་དྲུག་པ༔ གནམ་ལྕགས་རྡོ་
རྗེའི་གཤོག་པ་གདེངས༔ སྐུ་སྨད་ལྕགས་སྲེག་ཕུར་བུའི་དབལ༔ ཉམས་པའི་དཀར་
ནག་མཚམས་སུ་གཟིར༔ ཐུགས་ཀར་ཉི་སྟེང་ཧྲཱིཿམཐིང་མཐར༔ སྔགས་ཕྲེང་འོད་
ཀྱི་འཕྲོ་འདུ་ཡིས༔ བདེ་གཤེགས་མཆོད་ཅིང་མཐུ་སྟོབས་བསྡུས༔ དྲེགས་ཚོགས་
ཚར་བཅད་བྲན་དུ་བཀོལ༔ སྣོད་བཅུད་སྣང་གྲག་རིག་གསུམ་ཀུན༔ ཡེ་ཡིན་དཀྱིལ་
འཁོར་གསུམ་དུ་བལྟ༔ ཨོཾ་བཛྲ་ཀྲོ་དྷ་ཧྰ་གྲྀ་ཝ་ཀཱི་ལི་ཀཱི་ལ་ཡ་ཧཱུྃ་ཕཊ༔ ཡེ་གྲོལ་དགོངས་
~282-

འོད་གསལ་རྡོ་རྗེ་གསང་མཛོད་ལས༔
བཀའ་སྲུང་རྟ་མགྲིན་ནག་པོ་ཀི་ལ་ཡཱཿ༔
པས་སྲོག་བཟུང་ནས༔ དུས་གྲངས་རྟགས་མཐོང་བར་དུ་བཟླ༔ ས་མ་ཡ༔
སྙིང་རྗེ་ཆེན་པོའི་དམ་ཚིག་གིས༔ དྲག་པོའི་ལས་སྔགས་ཚུལ་བཞིན་བཟླ༔ སྔགས་ཀྱི་གཤམ་
འདོགས་འདི་ལྟར་རོ༔ བཛྲ་ཡཀྵ་ཀྲོ་དྷ་སརྦ་དུཏྟཾ་བིགྷན༔ ཨེ་ཧུར་ཐུམ་ཛ༔ མཱ་ར་ཡ༔
གནོད་བྱེད་དམ་སྲི་སྒབ་འདྲེ་བྱད་མ་རྦོད་གཏོར་མཱ་ར་ཡ་རྦད་རྦད༔ གཏི་མུག་ཤ་
ལ་མྱོག་མྱོག༔ འདོད་ཆགས་ཁྲག་ལ་ལྗིབ་ལྗིབ༔ ཞེ་སྡང་རུས་ལ་རྦད་རྦད༔ སྤུ་གྲི་
བར་བས་ཤད་ཤད༔ སྙིང་ལ་ཤད༔ སྲོག་ལ་རཾ༔ ནྲྀ་ཏྲི་དགྲ་བགེགས་བྱང་མའི་
སྲོག་སྙིང་ལ་ཛ་
ང་ལ་ཛ་རཾ་རྦད༔ མཱ་ར་ཡ་རྦད་རྦད༔ དུས་གནད་དང་བསྟུན་ཚོད་སྦྱར་བཟླ༔ མི་དགོས་
ཨར་གཏད་སྔགས་ལོག་གིས༔ གཉིས་ཕུང་དུཿཁའི་རྒྱུ་རུ་འགྱུར༔ དེ་ཕྱིར་རྟགས་ཚོད་རིག་པས་སྤྱོད༔ ཕྲིན་
ལས་གང་འདོད་གཞན་དུ་ཤེས༔ ས་མ་ཡ༔
དེ་ནས་ཕྱི་ནང་གསང་མཆོད་བཀྲམ༔ མདུན་བསྐྱེད་ལྷ་ཚོགས་དྲན་རྫོགས་གསལ༔ བདག་གི་
ཐུགས་ཀ་ནས་རཾ་ཡཾ་ཁཾ་གསུམ་འཕྲོས་པས༔ མཆོད་རྫས་གཏོར་མ་བསྲེག་གཏོར་
བཀྲུས་ཏེ་སྟོང་པའི་ངང་ལས༔ རླུང་མེ་ཐོད་པའི་སྐྱེད་པུ་གསུམ་གྱི་སྟེང་དུ་ཨཿལས་
ཀཱ་པ་ལ་ཡངས་ཤིང་རྒྱ་ཆེ་བའི་ནང་དུ༔ གཏོར་མ་ཨོཾ་ཨཱཿཧཱུྃ་གིས་མཚན་པའི་ཤ་ལྔ་
བདུད་རྩི་ལྔ་གཙོ་བོར་གྱུར་པའི་བཟའ་བཅའ་བཏུང་བའི་ཚོགས་ལས་འོད་ཟེར་
འཕྲོས༔ འཁོར་འདས་ཀྱི་བཅུད་དང་ནུས་པ་ཐམས་ཅད་བཀུག་ནས་ཐིམ་པས༔ ཟག་
མེད་ཀྱི་བདུད་རྩི་རོ་བཅུད་ནུས་པ་ཕུན་སུམ་ཚོགས་པ་ཡེ་ཤེས་ཀྱི་བདུད་རྩིའི་རྒྱ་
མཚོ་ཆེན་པོ་ལྷ་ཚོགས་དགྱེས་པ་སྐོང་བའི་དམ་རྫས་སུ་བྱིན་གྱིས་བརླབ་པོ༔ ཨོཾ་
ཨཱཿཧཱུྃ་ཧ་ཧོ་ཧྲཱིཿ སརྦ་པཱུ་ཛ་སྥ་ར་ཎ་ཁཾ་སྭཱ་ཧཱ༔ ལན་གསུམ༔ རང་གི་མདུན་དུ་སྐད་ཅིག་
གིས་ཨེ་གྲུ་གསུམ་མཐིང་ནག་རབ་ཏུ་འབར་བའི་གཞལ་ཡས་ཁང་ཁྲག་ཞག་གི་རྒྱ་
-283-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
མཚོའི་དབའ་རླབས་གཡོ་ཞིང་༔ མེ་རླུང་འཚུབ་མ་འུར་འུར་འབར་བའི་དབུས་སུ༔
པདྨ་དང་ཉི་མའི་གདན་ལ་མ་རུངས་ཉམས་པ་གན་རྐྱལ་དུ་བསྒྱེལ་བའི་སྟེང་དུ་
སྙིང་རྗེ་རྔམ་ཁྲོས་རྟ་མཆོག་རོལ་པ་མཐིང་ནག་ཏུ་འབར་བ༔ ཞལ་གཡས་དཀར་
ལ་བཞད་ཅིང་༔ གཡོར་དམར་ལ་རྔམ་པས་ཨམ་གཙིགས་བསྡམས་པ༔ རྩ་ཞལ་
རབ་ཏུ་ཁྲོས་པའི་ སྤྱི་གཙུག་ན་རྟ་མགོ་ལྗང་ཞུར་རྟ་སྐད་ལྷང་ལྷང་འཚེར་བས་
ཁམས་གསུམ་དབང་དུ་སྡུད་པ༔ སྤྱན་དགུ་སྡང་མིག་ཁྲག་ལྟར་གཡོ་ཞིང་༔ ཞལ་
གདངས་ཤིང་ལྗགས་གློག་དམར་ལྟར་འདྲིལ་བ༔ མཆེ་བ་ཟངས་ཡག་ཏུ་གཙིགས་
ཤིང་སྨར་སྨིན་དམར་སེར་མེ་འོད་འཕྲོ་བ༔ ལྕགས་ཀྱི་རལ་པ་གྱེན་དུ་ཕྱར་ཞིང་
ལྷག་མ་སྐུ་རྒྱབ་ཏུ་འཕྱང་བའི་གསེབ་ནས་ཁྲོ་བོ་དང་ཁྲོ་མོ་མང་པོ་རླུང་ ལྟར་
འཚུབས་པ༔ ཐོད་སྐམ་ལྔའི་དབུ་རྒྱན་རློན་པ་ལྔ་བཅུ་དང་གདོལ་པ་ནག་པོའི་དོ་
ཤལ༔ ཀླུ་ཆེན་བརྒྱད་ཀྱི་སྙན་ཆ་དང་ཕྱག་གདུབ༔ གླང་ཀོའི་སྟོད་གཡོགས་ཞིང་
ལྤགས་ཀྱི་སྐེད་དཀྲིས་མཛད་པ༔ ཕྱག་དྲུག་དང་པོ་གཉིས་ཀྱིས་གྲི་ཐོད༔ བར་མ་
གཉིས་ཀྱིས་ལྕགས་ཀྱུ་དང་ཞགས་པ༔ ཐ་མ་གཉིས་ཀྱིས་རལ་གྲི་དང་ཐོ་བ་འཛིན་
པ༔ སྐུ་སྨད་ལྕགས་སྲེག་གི་ཕུར་པ་མགར་གྱི་སོལ་མེ་ནས་ཕྱུང་བ་ལྟ་བུ་སྡིག་མཚོན་
ཁྲོ་ཆུང་གི་རྣམ་པའི་ཚྭ་ཚྭ་འཕྲོ་བ༔ ཉམས་པའི་སྙིང་གར་ཟུག་པས་སྙིང་ཁྲག་སོབ་
སོབ་ཁོལ་བ༔ གནམ་ལྕགས་རྡོ་རྗེའི་གཤོག་པ་བརྒྱངས་ཤིང་འབར་བའི་གར་
དགུ་དང་ལྡན་པའི་གཡས་སུ༔ དཔལ་ཡེ་ཤེས་ཀྱི་མགོན་པོ་མ་ནིང་ནག་པོ་ལ་སྐུ་
གསུང་ཐུགས་ཡོན་ཏན་ཕྲིན་ལས་ཀྱི་མགོན་པོ་སྡེ་ལྔ་སོགས་བསྟན་སྲུང་ཕོ་རྒྱུད་རྒྱ་
མཚོས་བསྐོར་བ༔ གཡོན་དུ་དཔལ་ལྡན་སྔགས་ཀྱི་སྲུང་མ་ཨེ་ཀ་ཛ་ཊི་ལ་དབྱིངས་
~284~

འོད་གསལ་རྡོ་རྗེ་གསང་མཛོད་ལས༔
བཀའ་སྲུང་རྟ་མགྲིན་ནག་པོ་ཀི་ལ་ཡཱ༔
ཡེ་འཇིག་རྟེན་འབུམ་ཕྲག་ཡངས་པའི་མཁའ་འགྲོ་མོ་རྒྱུད་རྒྱ་མཚོའི་ཚོགས་ཀྱིས་
བསྐོར་བ༔ མདུན་གཡས་གཟའ་བདུད་ཀྱི་རྒྱལ་པོ་རཱ་ཧུ་ལ་གཟའ་བརྒྱད་གདོང་མོ་
སྡེ་བརྒྱད་དྲེགས་པའི་དམག་ཚོགས་དང་བཅས་པ༔ མདུན་གཡོན་གིང་བཙན་རྡོ་
རྗེ་ལེགས་པ་བཙན་འཁོར་སུམ་བརྒྱ་དྲུག་ཅུས་བསྐོར་བ༔ རྒྱབ་ཏུ་གནོད་སྦྱིན་ཤན་
པ་དམར་ནག་ལ་གནོད་སྦྱིན་ནོར་ལྷའི་ཚོགས་ཀྱིས་བསྐོར་བ༔ བར་མཚམས་དང་
མཐའ་སྐོར་དུ་དཔལ་མགོན་བདུན་ཅུ་རྩ་ལྔ་བཀའ་གཏེར་ཆོས་སྐྱོང་བའི་སྲུང་མ་
དམ་ཅན་རྒྱ་མཚོའི་ཚོགས་མ་ལུས་ཞིང་ལུས་པ་མེད་པ་ཐམས་ཅད་༔ གཙོ་བོའི་
བཀའ་ཉན་གསུང་སྡོད་རང་རང་གི་ལས་ཀྱི་ཕྲིན་ལས་སྒྲུབ་པ་ལ་རྔམ་པའི་ཚུལ་
གྱིས་འཁོད་པའོ༔
བདག་མདུན་གྱི་ཐུགས་ཀ་ནས་འོད་ཟེར་གློག་གི་ཞགས་པ་ལྟ་འབུ་འཕྲོས་
པས༔ རང་བཞིན་ཆོས་ཀྱི་དབྱིངས༔ དབང་དྲག་རོལ་པའི་ཕོ་བྲང་༔ དུར་ཁྲོད་ཆེན་
པོའི་ ་གནས་བརྒྱད་ལ་སོགས་རང་བཞིན་གར་བཞུགས་ཀྱི་གནས་ནས་བསྐྱེད་པ་
དང་འདྲ་བའི་ཡེ་ཤེས་པའི་དཀྱིལ་འཁོར་བཛྲ་ས་མ་ཡ་ཛ༔
རྔ་རོལ་སྤོས་གསུར་གདུང་དབྱངས་བཅས་པས་སྤྱན་འདྲེན་པ་ནི༔ ཧཱུྃ་ཧྲཱི༔ དད་པ་དང་ནི་དམ་
ཚིག་གིས༔ ཚུར་གཤེགས་བཀའ་སྲུང་བསྟན་སྲུང་ཚོགས༔ གསང་ཆེན་སྔགས་ཀྱི་
གཞལ་ཡས་འདིར༔ ཐུགས་དམ་དབང་གིས་གཤེགས་སུ་གསོལ༔ སརྦ་ས་མ་ཡ༔
ཛ༔ཧཱུྃ་བཾ་ཧོ༔ པད་ཉི་རཱ་ཏྲ་ཞིང་ཆེན་སོགས༔ རང་རང་དགྱེས་པའི་གདན་སྟེང་དུ༔
མ་རུངས་གདོན་བགེགས་བསྒྲལ་བའི་ཕྱིར༔ དམ་ཡེ་དབྱེར་མེད་བརྟན་པར་བཞུགས༔
༥རྦ་ཏིཥྛ་ལྷན༔ སྒྱུ་འཕྲུལ་སྣ་ཚོགས་ཅིར་ཡང་སྟོན༔ སྤྲུལ་དང་ཡང་སྤྲུལ་ཕོ་ཉར་
~285-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། བོད་དགུ་པ།
བཅས༔ རབ་འབྱམས་བཀའ་སྲུང་རྒྱ་མཚོ་ལ༔ མཉམ་ཉིད་ངང་དུ་འདུད་ཕྱག་
འཚལ༔ ཨ་ལ་ལ་ཧོ༔ ཧཱུྃ་ཧྲཱི༔ འཁོར་འདས་ཞིང་ཁམས་རབ་འབྱམས་ཀུན༔ ཚོགས་
དྲུག་དབང་ལྔའི་སྤྱོད་ཡུལ་དུ༔ དགྱེས་བྱེད་མཆོད་སྤྲིན་དཔག་ཡས་པ༔ སངས་
རྒྱས་བསྟན་པ་སྲུང་བ་དང་༔ བསྟན་དགྲ་གདུག་ཅན་བསྒྲལ་བའི་ཕྱིར༔ གུས་པས་
འབུལ་གྱིས་བཞེས་སུ་གསོལ༔ ཨོཾ་བཛྲ་ཀྲོ་དྷ་ཧྱ་གྲི་ཝ་ཀཱི་ལི་ཀི་ལ་ཡཱ༔ ཤཱ་ས་ན་ཧུ་
པ་ཧཱ་རི་ཎི༔ ཨེ་ཥ་ཨ་པའྲི་མ་ཀཱ་ལོ་ཨ་ཡཾ༔ ཨི་དཾ་རཏྣ་ཏྲ་ཡཱ་ཡ་ཨ་པ་ཀ་རི་ཎ་ཡ་དི་
པྲ་ཏི་ཛྙ་སྨ་ར་སི་ཏ་དཱ་ཨི་དཾ་དུཏྠཾ་ཁ་ཁ་ཁཱ་ཧི་ཁཱ་ཧི༔ མཱ་ར་མཱ་ར༔ གྲྀ་ཧྣ་གྲྀ་ཧྣ༔ བྷནྡྷུ་
བྷནྡྷ༔ ཧ་ན་ཧ་ན༔ ད་ཧ་ད་ཧ༔ པ་ཙ་པ་ཙ་དི་ན་མི་ཀེ་ན་ཧཱུྃ་ཕཊ༔ བཛྲ་ཨཉྙཾ་ནས༔
ཤཔྟ༔ རཱུ་པ་ནས། སྤརྴ་མ་ཧཱ་སརྦ་པཉྩ་རཀྟ་བ་ལིཾ་ཏ་མ་ཧཱ་སུ་ཁ་ཁ་དྷརྨ་དྷརྟུ་སརྦ་པཱུ་
ཛ་ཧོ༔ དགྲ་བགེགས་དམ་སྲི་འབྱུང་པོ་དགྲ་འདྲེ་བསམ་སྦྱོར་ངན་པའི་མཾ་ས་
ཙིཏྟ་བ་སུ་ཏ་ཀོ་རོ་ཙ་ན་ཀཻ་ནི་རི་ཏི་ཁ་ཁ་ཁཱ་ཧི༔ ཨེ་ཨ་རལླི་ཧོ༔
ཨོཾ་ས་རཀྟ་
འདོད་གསོལ་ནི༔ ཧོ་དགོངས་སུ་གསོལ་ལོ༔ བཀའ་སྲུང་ཡོངས་ཀྱི་གཙོ་བོ༔
དཔལ་ལྡན་མ་ཧཱ་ཀཱ་ལ་རྟ་མགྲིན་ནག་པོ་ཀཱི་ལ་ཡ༔ འཇིག་རྟེན་དང་ནི་འཇིག་རྟེན་
ལས་འདས་པའི་བརྒྱུད་གསུམ་བསྟན་སྲུང་རྒྱ་མཚོ་ལས་བྱེད་བཤན་པ་དང་བཅས་
པའི་ཞལ་དུཿ༔ དམ་རྫས་དམར་གྱི་གཏོར་མ་བདུད་རྩི་ཕུད་ཀྱི་མཆོད་པ་དམ་པ་
འདི་ཕུལ་བས༔ བཞེས་རབ་ཀྱི་ཕུལ་དུ་གྱུར་ནས༔ སངས་རྒྱས་ཀྱི་བསྟན་པ་སྲུངས༔
དཀོན་མཆོག་གི་དབུ་འཕང་བསྟོད༔ བསྟན་འཛིན་གྱི་སྐྱེས་བུ་སྤེལ༔ བཤད་སྒྲུབ་
ཀྱི་སྡེ་སྐྱོངས༔ བསྟན་པའི་རཱུ་ཏྲ་ཐུལ༔ རྣལ་འབྱོར་པ་བདག་ཅག་དཔོན་སློབ་
འཁོར་དང་བཅས་པའི་ཆོས་དང་སྲིད་ལ་བར་དུ་གཅོད་པའི་དགྲ་བགེགས་འབྱུང་
~286~

འོད་གསལ་རྡོ་རྗེ་གསང་མཛོད་ལས༔
བཀའ་སྲུང་རྟ་མགྲིན་ནག་པོ་ཀི་ལ་ཡཱཿ
པོ་མི་དང་མི་མ་ཡིན་གྱི་གནོད་པ་ཐམས་ཅད༔ སྲུང་བ་དང་ཟློག་པ་དང་ཞི་བའི་
ཕྲིན་ལས་མཛོད་ཅིག༔ འཁོར་དང་ལོངས་སྤྱོད་གདུལ་བྱ་ཕྲིན་ལས་སྙན་གྲགས་
མངའ་ཐང་ཚེ་བསོད་ཡེ་ཤེས་ཐམས་ཅད་དར་ཞིང་རྒྱས་པར་མཛོད་ཅིག༔ རླུང་
སེམས་སྣང་བ་སྣང་སྲིད་ཆེ་བཙན་དྲེགས་ཚོགས་དབང་དུ་སྡུད་པར་མཛོད་ཅིག༔
ཕས་རྒོལ་བྱད་མ་རྦོད་གཏོང་༔ རྒྱལ་འགོད་དམ་སྲི་སྒབ་འདྲེ་འབྱུང་པོ༔
ངན་སྦྱོར་རྩུབ་འཆང་བ་ཐམས་ཅད་དྲག་པོ་མངོན་སྤྱོད་ཀྱི་ལས་ཀྱིས་ནུས་པའི་
རྟགས་མཚན་མྱུར་དུ་སྟོན་ལ༔ སྐྱེ་རྒྱུད་བདུན་རྒྱུད་རྩད་ནས་ཆོད་ཅིག༔ མི་མཐུན་
པའི་ཕྱོགས་ལས་རྣམ་པར་རྒྱལ་བའི་སྡེ་བཞིའི་དཔལ་གྱིས་མངོན་པར་མཐོ་བའི་
བསམ་
ཕྲིན་ལས་རྒྱ་ཆེན་པོ་མཛད་དུ་གསོལ༔
སྤོས་རོལ་གདུང་དབྱངས་དང་བཅས་པས་བསྟོད་པ་ནི༔ ཧཱུཾ་བྷྱོཿ༔ ཆོས་སྐུ་ཞི་བའི་ངང་ལས་
མ་གཡོས་ཀྱང་༔ བསྟན་པ་བསྲུང་ཕྱིར་དྲག་པོའི་སྐུར་བཞེངས་པ༔ དཔལ་ལྡན་མ་
ཧྭ་ཀ་ལ་རྟ་གདོང་ཞལ༔ ཕོ་མོ་མ་ནིང་དམ་ཅན་རྒྱ་མཚོ་ལ༔ གཉིས་མེད་གུས་པའི་
ཚུལ་གྱིས་བསྟོད་པར་བགྱི༔ ཉམས་ཆག་འགལ་འཁྲུལ་ཐམས་ཅད་སོ་སོར་བཤགསཿ༔
ཐུགས་དམ་དམ་ཚིག་གཉན་པོ་དབྱིངས་སུ་སྐོང་༔ མཆོག་ཐུན་འདོད་པའི་དངོས་
གྲུབ་མྱུར་དུ་སྩོལ༔ བཅོལ་བའི་ཕྲིན་ལས་འགྲུབ་པར་མཛད་དུ་གསོལཿ
གཞན་ཡང་འདོད་པའི་ཕྲིན་ལས་བཅོལ༔ གློ་བུར་ལས་བཅོལ་གཞན་དུ་ཤེས༔ མ་འོངས་རྩུབ་འགྱུར་
ཆེར་སྙིགས་དུས༔ ཕྱི་ནང་བར་ཆད་རླུང་ལྟར་གཡོ༔ བདུད་རིགས་ལོག་ལྟ་ཁ་དར་ཚེ༔ ང་སྤྲུལ་བསྟན་འགྲོའི་
དོན་བྱེད་པའི༔ བརྒྱུད་འཛིན་རྣལ་འབྱོར་དམ་ལྡན་གྱིས༔ བདུད་བགེགས་བར་ཆད་སེལ་དོན་དུ༔ རང་བྱུང་
པདྨ་བདག་གིས་བཀོད༔ ཚུལ་བཞིན་བསྟེན་སྒྲུབ་སུས་བྱས་ན༔ རྣམ་བཞིའི་ལས་ཀུན་ཐོགས་པ་མེད༔ ཕྱི་མ་
~287~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
མཁའ་སྤྱོད་རིག་འཛིན་འགྲུབ༔ རྒྱུད་འཇམ་སྒྲུབ་སླ་མཆོག་ཐུན་གྱི༔ དངོས་གྲུབ་བྱེད་པོ་འདི་ལྟ་བུ༔ གཏེར་
ཁ་གཞན་དུ་བསྟན་པ་མེད༔ འདི་ནི་ཟབ་མོ་དགོངས་པའི་གཏེར༔ འོད་གསལ་རྡོ་རྗེ་གསང་མཛོད་ཀྱི༔ བཀའ་
སྲུང་གཙོ་བོ་འདི་ཁོ་ན༔ མ་འོངས་དུས་ཀྱི་ཐ་མ་ལ༔ ང་སྤྲུལ་ཤེས་རབ་སྙིང་རྗེ་ཅན༔ སྦས་ཚུལ་འགྲོ་དོན་ངལ་
མེད་སྐྱོང་༔ མ་ངེས་བརྟུལ་ཞུགས་ལྡན་པ་ཞིག༔ མདོ་ཁམས་ཤར་གྱི་ཕྱོགས་སུ་འབྱུང་༔ སྐལ་ལྡན་དེ་ཡིས་
སྣང་བར་བྱེད༔ བཀའ་འདི་གཏེར་སྲུང་རྣམས་ཀྱིས་གཉེར༔ སངས་རྒྱས་བསྟན་པའི་མཚོན་ཆར་ཤོག༔
སྲིད་འཁོར་བ་མ་སྟོང་བར༔ དེ་སྲིད་དམ་ཆོས་ནུབ་མེད་ཤོག༔ ས་མ་ཡ༔ རྒྱ་རྒྱ་རྒྱ༔ དུས་ཞབས་སྐྱོང་བའི་རིག་
པ་འཛིན་པ་གར་གྱི་དབང་ཕྱུག་བཞད་པ་རྩལ་ལམ་རིག་འཛིན་འགྲོ་འདུལ་དཔའ་བོ་རྡོ་རྗེ་པས་གཏན་ལ་
ཐ་པ་འདིས་ཀྱང་སངས་རྒྱས་ཀྱི་བསྟན་པའི་རཱུ་ཏྲ་མ་རུངས་པའི་སྡེ་ཚོགས་མིང་གི་ལྷག་མར་བྱས་ཏེ་བསྟན་
འགྲོའི་བདེ་སྐྱིད་ཀྱི་སྣང་བ་གོང་ནས་གོང་དུ་འཕེལ་ཏེ་ཕྱོགས་ཀུན་ལས་རྣམ་པར་རྒྱལ་བའི་རྒྱུ